**NAVODILA ZA IZPOLNJEVANJE OBRAZCA**

Vlagatelj, ki izpolnjuje pogoje iz Odloka o finančnem nadomestilu zaradi izpada dohodka nosilcem dopolnilnih dejavnosti na kmetiji zaradi posledic drugega vala epidemije COVID-19 za obdobje od 1. oktobra 2020 do 31. januarja 2021, mora izpolniti in podpisati:

**ZAHTEVEK ZA DODELITEV FINANČNEGA NADOMESTILA ZARADI IZPADA DOHODKA NOSILCEM DOPOLNILNIH DEJAVNOSTI NA KMETIJI ZARADI POSLEDIC DRUGEGA VALA EPIDEMIJE COVID-19 ZA OBDOBJE OD 1. OKTOBRA 2020 DO 31. JANUARJA 2021**

1. **PODATKI O VLAGATELJU**

Vlagatelj izpolni vsa prazna polja od točke 1 do točke 12:

1. ime in priimek nosilca dopolnilne dejavnosti ter naziv dopolnilne dejavnosti,
2. matična številka in davčna številka,
3. KMG MID,
4. naslov (ulica ali naselje),
5. poštna številka in pošta,
6. kontaktna oseba, telefonska številka in e-pošta kontaktne osebe,
7. vsota izstavljenih računov v obdobju od 1. oktobra 2020 do 31. januarja 2021 (brez DDV),
8. vsota izstavljenih računov v obdobju od 1. oktobra 2019 do 31. januarja 2020 (brez DDV) – v kolikor je dovoljenje za opravljanje dopolnilne dejavnosti na kmetiji postalo dokončno po 30. septembru 2019, se vpiše datum (če je izdanih več dovoljenj, datum najstarejšega) dokončnega dovoljenja in znesek izstavljenih računov do 31. januarja 2020,
9. A = dohodek dopolnilnih dejavnosti vlagatelja na kmetiji v obdobju od 1. oktobra 2020 do 31.  januarja 2021 (znesek iz točke 7 x 0,2)

* kot dohodek se šteje ocena dohodka = razlika med prihodki od prodaje (vsota izstavljenih računov v posameznem obdobju brez DDV) in normiranimi odhodki v višini 80 %,

1. B = dohodek dopolnilnih dejavnosti vlagatelja na kmetiji v obdobju od 1. oktobra 2019 do 31. januarja 2020 (znesek iz točke 8 x 0,2)

* v kolikor je dovoljenje za opravljanje dopolnilne dejavnosti na kmetiji postalo dokončno po 30. septembru 2019, se dohodek v obdobju od 1. oktobra 2019 do 31. januarja 2020 izračuna kot štirikratnik povprečnega mesečnega dohodka v obdobju od dokončnosti dovoljenja za opravljanje dopolnilne dejavnosti na kmetiji do 31. januarja 2020,

1. Delež izpada dohodka po formuli:

1 – ( A / B) = 1 – (znesek iz točke 9/znesek iz točke 10)

Vlagatelju, katerega (najstarejše) dovoljenje za opravljanje dopolnilne dejavnosti na kmetiji je postalo dokončno po 31. januarju 2020, se izpad dohodka prizna v višini 30 % in se izračuna po formuli:

znesek dohodka v obdobju od 1. oktobra 2020 do 31. januarja 2021 (A) x 0,429

1. Višina zaprošenega finančnega nadomestila

(B – A = znesek iz točke 10 – znesek iz točke 9)

1. **IZJAVA VLAGATELJA O SPREJEMANJU POGOJEV**

Vlagateljizjave prebere, na koncu izjave napiše datum ter zahtevek podpiše.

**Obrazec ZAHTEVEK ZA DODELITEV FINANČNEGA NADOMESTILA ZARADI IZPADA DOHODKA NOSILCEM DOPOLNILNIH DEJAVNOSTI NA KMETIJI ZARADI POSLEDIC DRUGEGA VALA EPIDEMIJE COVID-19 ZA OBDOBJE OD 1. OKTOBRA 2020 DO 31. JANUARJA 2021** mora vlagatelj **PODPISATI** ter **skupaj z »Izjava vlagatelja o sprejemanju pogojev«** vložiti na Agencijo RepublikeSlovenije za kmetijske trge in razvoj podeželja, Dunajska cesta 160, 1000 Ljubljana, **s pripisom** »Izpad dohodka – DDK« ali v elektronski obliki po elektronski pošti na elektronski poštni predal: [aktrp@gov.si](mailto:aktrp@gov.si) v obliki elektronskega dokumenta podpisanega s kvalificiranim elektronskim podpisom, **do 5. aprila 2021**.

Izplačilo sredstev ni možno, **če upravičenec na svoje ime** nima **odprtega transakcijskega računa v Republiki Sloveniji** ali **računa odprtega v drugi državi članici. V kolikor upravičenec ne odpre transakcijskega računa na svoje ime, Agencija v skladu s 35. členom Zakona o kmetijstvu, vlogo zavrže.** Podatke o številki transakcijskega računa lahko upravičenec sporoči preko spletne aplikacije [E-kmetija](https://www.gov.si/zbirke/storitve/e-poslovanje-e-kmetija/) (povezava »Sporočanje TRR in davčnega statusa). Za dostop do aplikacije je potrebno digitalno potrdilo.